section_heading: Životopis
paragraph_text: Rodio se 1624. godine u Perastu. Teološke studije završio je u Rimu i nakon njih se zaredio. 1656. godine postao je opat samostana sv. Jurja na otoku pred svojim rodnim mjestom. Prije imenovanja nadbiskupom obavljao je dužnost vikara u Budvi, a 1671. godine postavljen je za barskog nadbiskupa. Nadbiskupijom je upravljao iz Paštrovića zbog nemogućnosti boravka u Baru, koji se nalazio u turskim rukama.